The Hallelujah Trail

***The Hallelujah Trail*** (títol orichinal en anglés, en aragonés ***O sendero de l'aleluya***, estrenada en Aragón con o títol en castellano de ***La batalla de las colinas del whisky***, en aragonés ***A batalla d'os pueyos d'o whisky***) ye una cinta de cine estausunidense de cine de comedia de western estrenada l'anyo 1965, dirichida por John Sturges seguntes un guión adaptau por John Gay
(basau en a novela *The Hallelujah Train* que heba publicau Bill Gulick l'anyo 1963), con una banda sonora orichinal d'Elmer Bernstein, una dirección de fotografía de Robert Surtees, una producción cinematografica de John Sturges ta las productoras *[[The Mirisch Corporation]]* y *[[Mirisch-Kappa Production]]* y un elenco a lo cual perteneixen, entre d'atros, os actors Burt Lancaster, Lee Remick, Jim Hutton, Pamela Tiffin, Donald Pleasence, Brian Keith, Martin Landau, John Anderson, Tom Stern, Robert J. Wilke, Dub Taylor, Whit Bissell, Helen Kleeb, Val Avery, Noam Pitlik, Billy Benedict, Hope Sommers, Ted Markland y Larry Duran.

*The Hallelujah Trail* ye una parodia d'as grans superproduccions de cine de western d'ixas envueltas que conta con un amplo elenco d'estrelas d'o cine estausunidense. A trama, presenyada cuasi como si estase una cinta de cine documental, se centra en os rastriar-se un hibierno extremadament frío y pronto ta l'anyo 1867, que fa temer a los habitants de Denver que las pocas existencias de whisky y bebidas alcolicas d'a localidat no bastarán ta cubrir as necesidaz de bebidas ixe hibierno. Un oraclo, un bebedor de Denver, lis da la solución: contractar a un conoixiu transportista de bebidas alcolicas ta que transporte una caravana con carros cargaus de licor. Tanimientres, un periodista comunica lo feito a *Cora Templeton Massingale*, una conoixida líder d'o movimiento por a temperanza, qui decide impedir que la caravana plegue en o suyo destino. A la vegada, lo transportista consigue lo refirme d'as autoridaz militars, que ordenan a una unidat de Caballería de l'exercito estausunidense la protección d'o convoy, menazau por os indios sioux que han teniu noticia d'o transporte de whisky. A ixo s'adhiben un grupo d'irlandeses encargaus d'o transporte que planteyan reclamacions laborals a lo suyo empresario, y la milicia ciudadana de Denver, formada por os prencipals y mas destacaus empelucaus de Denver que deciden protecher as bebidas y asegurar que pleguen en Denver. Lo *[[coronel]] Thaddeus Gearhart* ha de solucionar con as suyas tropas ixe empandullo.

A cinta s'ambienta en Denver y atros puestos de Colorado en l'anyo 1867 y las suyas escenas se filmoron en Portal en Arizona, Gallup, Santa Rosa, Shiprock, Tohatchi, Twin Lakes y atras localizacions en Nuevo Mexico y Lune Pine en California, amás d'en os *[[Paramount Studios]]* en Los Angeles en California.

Ye una cinta que ha recibiu bella nominación a bel premio, encara que no a garra premio d'os mas conoixius u destacaus.

## Elenco

## Se veiga tamién
* Cine en 1965.
* Cintas de 1965.

## Referencias

## Vinclos externos
*  ''The Hallelujah Trail'' en Internet Movie Database.
*  ''The Hallelujah Trail'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/15864/enwp *The Hallelujah Trail*] en [[TCM Movie]].
*  [https://www.allmovie.com/movie/v21310 *The Hallelujah Trail*] en [[AllMovie]].
*  [https://www.rottentomatoes.com/m/hallelujah_trail *The Hallelujah Trail''] en Rotten Tomatoes.